Lav et referat af nedenstående tekst:

Tekst:
Pigerne, der gik på Hasseris Gymnasium for tre år siden, er uvidende blevet filmet mens de var i bad. Kameraerne blev sat op af en elev på samme årgang, som ifølge TV2/Nords oplysninger, havde succes med at filme 14 piger over en periode på halvandet år. De hemmelige optagelser kom frem, da politiet i forbindelse med en anden efterforskning ransagede en computer tilhørende en tidligere mandlig elev. En elev som gik på samme årgang som pigerne på optagelserne. Det faktum, at de skjulte kameraer aldrig blev opdaget, vækker i dag undren hos eleverne på Hasseris Gymnasium: - Det er utroligt når der har været så mange inde i omklædningsrummet, at ingen har kunnet se det, siger elev på Hasseris Gymnasium Christoffer Fogsgaard til TV2/Nord. - På den anden side, så vil jeg også gerne tage skolen i forsvar, for man regner jo ikke med at der er nogen der er så sindssyge at de gør sådan noget, siger en anden elev, Anna Bonde Jakobsen. Nordjyllands Politi bekræfter, at de nu er i gang med en efterforskning, men har ikke yderligere kommentarer.

Referat:
En opsigtsvækkende sag om hemmelige optagelser af gymnasiepiger der bader, er nu i gang med at blive efterforsket af politiet.